ઉલ્લેખનીય છે કે, અટલના મૃત્યુ બાદ ગુજરાત, ઉત્તર પ્રદેશ, મધ્ય પ્રદેશ સહિત ઘણા રાજ્યોમાં તેમની અસ્થિઓના વિસર્જન માટે ભાજપ દ્વારા કાર્યક્રમ આયોજિત કરવામાં આવી રહ્યા છે. ભાજપથી નારાજ થઈને કોંગ્રેસમાં સામેલ થયેલા અટલના ભત્રીજી કરુણાએ આવા મામલા પર ભાજપને આડે હાથ લીધા. તેમણે કહ્યું કે, ‘છેલ્લા ઘણા વર્ષોથી ભાજપે અટલજીને હાંસિયામાં ધકેલી દીધા હતા. જ્યાં ચૂંટણીઓ થઈ, ત્યાં તેમના પોસ્ટર પણ ન લગાવ્યા. હવે માથે ચૂંટણી છે તો અટલનો સહારો લઈને પોતાનું કામ કાઢવા ઈચ્છે છે.’